《送李苍水入国学兼寄相如二首 其二》
清代·陈恭尹

古道今芜绝，吾乡尚有人。老于朋友内，觉汝弟兄真。

岭树寒犹叶，边沙暖不春。天涯新得叔，风义好相亲。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。